laion/Wikipedia-Exotic huggingface dataset:
רדיקל ברינג

רדיקל ברינג (באנגלית: Bring radical או Ultraradical) של מספר מרוכב כלשהו a הוא שורש של הפולינום   x 5 + x + a {\displaystyle \ x^{5}+x+a} ; הרדיקל הוא פונקציה גזירה של a במישור המרוכב. הרדיקל נקרא כך על שם המתמטיקאי השוודי ארלנד ברינג, למרות שאיננו רדיקל במובן הרגיל של המונח. ג'ורג' ג'רארד הראה שאפשר להשתמש בו לפתרון משוואות ממעלה חמישית, שאין להן פתרון כללי על ידי רדיקלים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לפולינום   x 5 + x + a {\displaystyle \ x^{5}+x+a} יש תמיד חמישה פתרונות שונים. הפתרון נבחר כענף אנליטי של הפונקציה ההפוכה, באופן כזה שהרדיקל של מספר ממשי הוא מספר ממשי. ניתן להשתמש בטור טיילור. אם נגדיר f ( x ) = x 5 + x {\displaystyle f(x)=x^{5}+x} אז הפתרון ל- x 5 + x + a = 0 {\displaystyle x^{5}+x+a=0} הוא − f − 1 ( a ) = − ∑ k = 0 ∞ ( 5 k k ) ( − 1 ) k a 4 k + 1 4 k + 1 {\displaystyle -f^{-1}(a)=-\sum _{k=0}^{\infty }{\binom {5k}{k}}{\frac {(-1)^{k}a^{4k+1}}{4k+1}}} . רדיקל ברינג, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
ארלנד ברינג

ארלנד סמואל ברינג (בשוודית: Erland Samuel Bring; ‏19 באוגוסט 1736 - 20 במאי 1798) היה מתמטיקאי שוודי, אשר במסגרת עבודתו המחקרית פיתח את שורש ברינג. ארלנד ברינג למד בין השנים 1750–1757 באוניברסיטת לונד שבסקונה, שוודיה. מאוחר יותר הרצה באותה אוניברסיטה בהיסטוריה. במהלך פעילותו האקדמית התמנה לפרופסור בשנת 1779. באוניברסיטת לונד שמורים שמונה כרכים של עבודתו המתמטית. באלגברה, בגאומטריה, באנליזה ובאסטרונומיה. בשנת 1790 התמנה לרקטור האוניברסיטה. מדיה וקבצים בנושא ארלנד ברינג בוויקישיתוף ארלנד ברינג, באתר MacTutor (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כוניה

כּוּנְיָה (בערבית كنية, שם עצם בלשון נקבה, הן בערבית והן בעברית) הוא שם או כינוי מקובל בעולם הערבי והמוסלמי שאדם מאמץ לעצמו במהלך חייו בנוסף לשמו המקורי. הכוניה מתייחסת בדרך כלל לשם הבן הבכור של האדם. מי שעדיין לא נולדו לו ילדים, מאמץ לעצמו כוניה על שם דמות היסטורית, או על שם אביו, או על שם תכונה או כינוי של אותו אדם. הכוניה נחשבת לסוג של אות כבוד, ויש אנשים שהכוניה שלהם מוכרת יותר מאשר שמם המקורי. לגברים הכוניה מתחילה במילה אבו (أبو – אב בערבית), ולנשים במילה אום (أم – אם בערבית). הח'ליף העבאסי אל-מנסור נודע גם בכוניה אבו ג'עפר, על שם בכורו. השליטה המצרייה שג'ר א-דור טבעה מטבעות בהן מופיע שמה בצירוף הכוניה אום ח'ליל, על שם בנה, שנפטר בינקותו, מהסולטאן צאלח איוב (אנ'). נשיא הרשות הפלסטינית מחמוד עבאס מוכר מאוד בכוניה אבו מאזן, על שם בנו הבכור מאזן. ח'ליל אל-וזיר, ממייסדי תנועת פת"ח וראש הזרוע הצבאית של אש"ף, היה מוכר יותר בכוניה אבו ג'יהאד ואלמנתו אינתיסאר מוכרת יותר בכוניה אום ג'יהאד, על שם בנם הבכור ג'יהאד. הזמרת המצרייה פאטמה איבראהים אל-בלתאגי נודעה יותר בכוניה ששימשה גם כשם במה "אום כולתום", על שם הבת השלישית של מוחמד, מייסד האסלאם. יאסר ערפאת אימץ לעצמו את שמו הפרטי יאסר ואת הכוניה "אבו עמאר", על שם עמאר אבן יאסר (אנ'), אחד מבני לווייתו של מוחמד, מייסד האסלאם. הח'ליפה הראשון אחרי מות מוחמד ידוע בכוניה אבו בכר – כינוי שניתן לו על שם בכרי הגמלים עימם אהב לשחק בילדותו. המשורר אלחסן בן האני אלחכמי נודע יותר בכוניה אבו נואס, על שום תלתליו. המנהיג והטרוריסט הפלסטיני סאברי אל-בנא, ידוע יותר בכוניה שלו אבו נידאל – אבי המאבק. השודד הערבי אחמד חמד מחמוד שפעל בתקופת המנדט הבריטי, היה ידוע בכוניה אבו ג'ילדה (בעל הרטייה) – עקב רטייה שכיסתה את אחת מעיניו. השם הערבי מדיה וקבצים בנושא כוניה בוויקישיתוף
רשת מלונות אסטרל

רשת מלונות אסטרל היא חברה פרטית שכוללת שבעה בתי מלון באילת. הרשת נוסדה על ידי שני אנשי עסקים מאילת, אשר גבאי ובני זרח, בשנת 2003; ראשיתה כבר בשנת 1995, כאשר נבנה "מלון אסטרל נירוונה" המונה כ-80 חדרים. המלון השני שנרכש היה "אסטרל נירוונה קלאב" (2001, לשעבר "אסטרל קורל"), המונה 77 חדרים. המלון השלישי  "אסטרל מאריס" (לשעבר "גלי אילת", "אסטרל סי סייד"); נרכש ב-2003 ומונה 96 חדרים. בשנת 2005 נרכש "מלון אסטרל ויליג'" (לשעבר "בקעת הירח"), הכולל 182 יחידות נופש. המלון החמישי של הרשת, "מלון אסטרל פאלמה" (לשעבר "מרינה קלאב", "אסטרל מרינה"), הפך לחלק מהרשת ב-2010 וכולל 152 סוויטות וחדרים לזוגות. בשנת 2015 שופצו מלונות אסטרל מאריס ואסטרל פאלמה מהיסוד בהשקעה של עשרות מיליוני שקלים. בסוף שנת 2018 נרכש מלון ARIA (יו סוויטס לשעבר) ועבר לניהול הרשת החל מ-2019. הרשת מנוהלת על ידי בני זרח הממלא את תפקיד המנכ"ל, אשר גבאי אחראי על ייזום ופיתוח עסקי ואילת זרח משמשת כסמנכ"לית שיווק. בשנת 2019/2018 זכו מלונות אסטרל פאלמה ואסטרל ויליג' במבחנים שונים בערוצי החדשות. באוגוסט 2021 רכשה הרשת את מלון מלכת שבא באילת מידי יצחק תשובה. מלון אסטרל נירוונה קלאב – מלון בשיטת "הכול כלול", סמוך למרכזי הקניות. במלון בריכת שחייה חצי אולימפית, מועדון ילדים, מתקני מים לילדים ופעילויות. מלון אסטרל נירוונה סוויטס – מלון בשיטת "הכול כלול", צמוד לאסטרל נירוונה קלאב. מלון אסטרל מאריס – נמצא צמוד לטיילת ולחוף הים הצפוני של העיר. במלון בריכה ואולם כנסים. המלון מעניק חוויית נופש רגועה ואינטימית. מלון אסטרל פאלמה –מלון סוויטות השוכן בלגונה של אילת, סמוך לאייס-מול. במלון פעילויות ספורט ימי. מלון אסטרל ויליג' – מלון עם 186 חדרים צמודי קרקע שבמרכזו בריכת שחייה, סמוך לאייס-מול. אריאה (Aria) (יו סוויטס לשעבר) - מלון סוויטות 5 כוכבים הצמוד לקניון מול הים. במלון 246 חדרי סוויטות, ספא וחדר כושר. מלון מלכת שבא - מלון באילת. אתר האינטרנט הרשמי של רשת מלונות אסטרל רשת מלונות אסטרל, ברשת החברתית פייסבוק רשת מלונות אסטרל, ברשת החברתית פייסבוק אריאל נוי, "מלון מלכת שבא מצטרף רשמית לרשת מלונות אסטרל", אתר Ice‏, 9 באוגוסט 2021
פתרון באמצעות רדיקלים

פתרון באמצעות רדיקלים הוא פתרון כללי של משוואה פולינומית, שניתן להבעה כביצוע של מספר סופי של הפעולות: חיבור, חיסור, כפל, חילוק והוצאת שורש ממעלה טבעית על מקדמי המשוואה (וקבועים מן השדה). למשל, פתרון המשוואה הריבועית   a x 2 + b x + c = 0 {\displaystyle \ ax^{2}+bx+c=0} שהוא − b ± b 2 − 4 a c 2 a {\displaystyle {\frac {-b\pm {\sqrt {b^{2}-4ac}}}{2a}}} הוא פתרון באמצעות רדיקלים. פתרונות כלליים באמצעות רדיקלים למשוואה ממעלה ראשונה, משוואה ממעלה שלישית ומשוואה ממעלה רביעית ידועים גם הם. בשנת 1824 הוכיח נילס הנריק אבל כי אין פתרון כללי באמצעות רדיקלים למשוואה ממעלה חמישית ומעלה. שנים ספורות לאחר מכן מצא אווריסט גלואה אפיון מלא של כל המשוואות הפולינומיות שניתנות לפתרון באמצעות רדיקלים: אלו המשוואות שחבורת גלואה המתאימה להן היא חבורה פתירה. מחקרים אלו הולידו את תורת גלואה ואת תורת החבורות. מקור השם פתרון באמצעות רדיקלים הוא מהמילה הלטינית Radix שפירושה שורש, המושג אומץ באנגלית (שורש באנגלית הוא root, אבל לפעמים לפעולת השורש ניתן לקרוא radical). לפתרון משוואות פולינומיות באמצעות רדיקלים יש מינוח מקביל בתורת גלואה. תהי E / F {\displaystyle E/F} הרחבת שדות. נאמר שהיא שורשית אם קיים a ∈ E {\displaystyle a\in E} כך ש- E = F [ a ] {\displaystyle E=F[a]} וכן a n ∈ F {\displaystyle a^{n}\in F} . נאמר שההרחבה בעלת מגדל שורשים אם קיים מגדל שדות F = F 0 ⊂ F 1 ⊂ . . . ⊂ F n = E {\displaystyle F=F_{0}\subset F_{1}\subset ...\subset F_{n}=E} כך שכל הרחבה F i + 1 / F i {\displaystyle F_{i+1}/F_{i}} היא שורשית. נאמר שפולינום f ∈ F [ x ] {\displaystyle f\in F[x]} הוא פתיר באמצעות רדיקלים אם קיים לו שורש כך ש- E = F [ a ] {\displaystyle E=F[a]} בעל מגדל שורשים. המשפט המרכזי בנושא הוא: משפט: פולינום f {\displaystyle f} הוא פתיר לפי רדיקלים אם ורק אם חבורת גלואה של שדה הפיצול שלו פתירה. בפרט, עבור מספר בר בנייה, נקבל: משפט: איבר a {\displaystyle a} הוא בר בנייה אם ורק אם שדה הפיצול של הפולינום המינימלי שלו בעל מגדל ריבועים (כלומר, מגדל שורשים עם הרחבות מסדר 2 כל פעם), אם ורק אם חבורת גלואה שלו היא חבורת-2 (חבורה מסדר חזקת 2). בפרט, נקבל כי ניתן לבנות מצולע משוכלל עם n {\displaystyle n} צלעות אם ורק אם ניתן לבנות את שורש היחידה ה- n {\displaystyle n} , אם ורק אם (לפי המשפט) ϕ ( n ) {\displaystyle \phi (n)} חזקת 2, כאשר ϕ {\displaystyle \phi } פונקציית אוילר. כעת, ניתן להציג את הפתרון לבעיית פתרון באמצעות רדיקלים לפולינום ממעלה כללית - עבור n ≤ 4 {\displaystyle n\leq 4} חבורת גלואה היא תת-חבורה של החבורה הסימטרית מסדר 4 {\displaystyle 4} , שהיא (וכל תת-חבורותיה) פתירות. לכן כל פולינום ממעלה 4 ומטה פתיר על ידי רדיקלים. מאידך, לכל מעלה לפחות 5, ניתן תמיד למצוא פולינום עם חבורת גלואה S n {\displaystyle S_{n}} , ולכן היא לא תהיה פתירה על ידי רדיקלים. בפועל, אפשר למשל לקחת את הפולינום - x n − p q x + p {\displaystyle x^{n}-pqx+p} , עבור n , p , q {\displaystyle n,p,q} ראשוניים. זהו פולינום אי פריק לפי קריטריון אייזנשטיין. יש לו שתי נקודות קיצון, ולכן אם בוחרים נכון את p , q {\displaystyle p,q} נקבל כי יהיו לו בדיוק 3 שורשים ממשיים, ולכן 2 מרוכבים, ולכן יהיו בחבורת גלואה חילוף; היות שיש בה גם מחזור מסדר n {\displaystyle n} (שכן הפולינום אי פריק, ולכן המעלה מחלקת את סדר החבורה), נקבל סה"כ כי בחבורה יש מחזור וחילוף - ולכן היא כל S n {\displaystyle S_{n}} . Algebra: Groups, Rings, and Fields, Louis Rowen, 207-217
72 מטרים

72 מטרים (ברוסית: 72 метра) הוא סרט רוסי מסוגת הדרמה בבימויו של ולדימיר חוטיננקו. הסרט יצא לאקרנים בשנת 2004 וזכה בפרס נשר הזהב הרוסי בתור הסרט הטוב ביותר של השנה. הסרט נעשה על פי תסריט מאת אלכסנדר פוקרובסקי. עלילת הסרט שואבת השראה מאירוע טביעת הצוללת הרוסית קורסק בשנת 2000. קציני הצי הרוסי סרן פיוטר אורלוב (מראט בשארוב) וסרן איוואן מוראביוב (דמיטרי אוליאנוב), משרתים בצוללת "סלביאנקה" כבר זמן רב. בעבר הם היו חברים טובים; ב-1986 הגיעו יחדיו לסבסטופול - בסיס האם של צי הים השחור - על מנת לשרת בחיל הים. שם התאהבו שניהם באותה אישה, נלי (צ'ולפן חמאטובה), שבחרה באיוואן וחברותם הגיעה לקצה. בתחילת שנות ה-90, עם התפרקות ברית המועצות והצי שלה, צוות הסלביאנקה סירב להישבע תחת הדגל האוקראיני והועבר לצי הצפוני. לקראת יציאה לתמרון צבאי, מפקד הצוללת, קולונל, גנאדי יאניצ'ר (אנדריי קראסקו), מכין את משימת התרגיל ולפיה - על הצוללת לבצע אימון בירי טורפדו לעבר סיירת קרב מסדרת קירוב (הסיירת "פיוטר הגדול") ולצלול אל מתחת למים על מנת להיעלם מכל זיהוי ברדאר. במשך 24 שעות על הצוללת לשהות עם אנשי צוותה מתחת לפני הים, כאשר ספינות אחרות של הצי הרוסי ינסו לאתרה - במידה ולא יצליחו, תוכתר המשימה כהצלחה. מיד לאחר מכן על הצוללת לעלות מעל פני הים ולשוב לבסיסה. אף אחד מאנשי מרכז הבקרה של התרגיל אינם יודעים לאיזה כיוון תצא הצוללת, ואף אחד גם לא מנחש את העתיד לקרות: מוקש ימי שהונח באזור עוד מתקופת מלחמת העולם השנייה, מתקרב לאיטו אל הצוללת ומתפוצץ סמוך לצוללת - כשהצוללת שוקעת למעמקים, נאלצים אנשי צוותה לנסות לשרוד בכל דרך ולהימנע מן הגורל המצפה להם במעמקים. מבקרי הקולנוע ציינו את הסרט כמרגש ודרמטי והוא זכה לביקורות חיוביות, אך ככל סרט מסוגו לא יכול היה להימנע מן הביקורות השליליות והללו הגיעו מצדם של אנשי רוח אוקראיניים, שטענו כי הסרט מעודד שנאת זרים, בעיקר שנאת אוקראינים מצד הרוסים, בעצם העובדה כי צוות הצוללת סירב לשרת תחת הדגל האוקראיני. הסרט זכה בפרס נשר הזהב הרוסי בקטגוריות: הסרט הטוב ביותר לשנת 2004 פסקול הסרט הטוב ביותר 2004 אתר האינטרנט הרשמי של 72 מטרים "72 מטרים", במסד הנתונים הקולנועיים IMDb (באנגלית) "72 מטרים", במסד הנתונים הקולנועיים KinoPoisk (ברוסית)
שלט רחוב

שלט רחוב הוא סוג של תמרור המשמש לזיהוי כבישים ורחובות, בדרך כלל עבור כבישים שאינם נחשבים לאוטוסטרדות. ניתן למצוא שלטי רחוב בצמתים, בדרך כלל בזוגות המאפשרים זיהוי הרחובות משני מעברי הכביש והמדרכה. שלטי רחוב מודרניים מורכבים על עמודי חשמל או על עמודים שנוצרו על מנת שיורכבו עליהם השלטים. כן ניתן למצוא אותם תלויים מעל צמתים בעזרת תומכת ממעל כמו חוטים או על פילונים. עד לסביבות 1900, שלטי הרחוב היו לעיתים קרובות מורכבים על פינות של מבנים, או אפילו מסותתים במהלך הבנייה, ורבים משלטי הרחוב המיושנים עדיין קיימים בשכונות ותיקות. שלט רחוב יכול להצביע על מספר הבתים הנמצאים בקרבת מקום, או כמספור על בניין עצמו. בנוסף, הם יכולים להציג מידע כגון: תיאור קצר של הסיבה להענקת שם השלט (דמות היסטורית, אישיות פוליטית או תרבותית, אדם שקשור לזיכרון הקולקטיבי של הקהילה). פרטים על המחוז או הרובע, לעיתים הטקסט הוא רב-לשוני, כפי שבישראל שלטי רחוב רבים מופיעים בשפות עברית, ערבית ואנגלית, בשלט יכול להופיע אזכור ללוגו או לדגל מקומי. במרבית הרחובות ישנו תמרור בכל צומת המציין את שמו של הכביש או הרחוב. העיצוב והסגנון של השלט תלוי במחוז בו הוא מופיע. בשלט מופיע שם הרחוב ולעיתים גם פרטים נוספים, כגון מספר הבלוק או שמו של רובע בלונדון בו ממוקם הרחוב. שלטים כאלה הם לעיתים קרובות יעד לונדליזם, ושלטים בעלי שם יוצא דופן או מפורסם במיוחד, עלולים להגנב. בדרך כלל, ערכת הצבעים על השלט משקפת את הסטנדרט המקומי (למשל, אותיות לבנות על רקע ירוק נפוצים ברחבי ארצות הברית). עם זאת, במקרים מסוימים, צבע השלט יכול גם לספק מידע. דוגמה אחת ניתן למצוא במיניאפוליס, מינסוטה. בתוך גבולות העיר, כל עורקי הכבישים העיקריים משתמשים בשילוט כחול, כבישי צפון-דרום משתמשים בשילוט ירוק, ומזרח-מערב בשילוט בצבע חום. במקומות אחרים, לעיתים משתמשים בשלטים בגוון כחול או לבן כדי לציין כבישים פרטיים. שלטי רחוב יכולים להיות מיוצרים בעזרת מגוון רחב של חומרים: מתכת, אבן, קרמיקה, ועוד. הלוגו של תוכניות הטלוויזיה Sesame Street ורחוב סומסום הוא שלט רחוב עם שם הרחוב עליו. שמות רחובות בישראל תמרור מדיה וקבצים בנושא שלט רחוב בוויקישיתוף תמונות של שלטי רחוב בארצות הברית שלט רחוב מגרמניה הנאצית: "יהודים אינם רצויים כאן", באתר הספרייה הווירטואלית של מטח שלטי רחוב מתוך אתר שלטי רחובות ומספרי בתים האולטימטיבי
חפץ

האם התכוונתם ל... חפץ (מחזה) – מחזה מאת חנוך לוין החפצה (או "חִפצון") – התייחסות אל אדם, או אל כל דבר שאינו חפץ, כאל חפץ חפץ חשוד – חפץ שאין ודאות לגבי תוכנו, ושקיים חשד שהוא מכיל מטען חבלה או חומר נפץ רצון אישים: חפץ בן יצליח – חי פועל בתקופת הגאונים, מחבר ספר על תרי"ג מצוות אוריאל חפץ – ממציא ישראלי ומעוטר עיטורי צה"ל ופרס ביטחון ישראל אסף חפץ – המפכ"ל ה-12 של משטרת ישראל ברוך חפץ – ספורטאי, מאמן ועסקן ספורט ישראלי זאב חפץ – סופר ועיתונאי יהודי אמריקאי ישראלי, מנהל לשכת העיתונות הממשלתית יאשה חפץ – כנר יהודי, מגדולי הכנרים במאה העשרים יעקב חפץ – תת-אלוף בצה"ל, ממייסדי אגף המודיעין, מפקד פיקוד ההדרכה והיועץ הכספי לרמטכ"ל ישראל מאיר הכהן (מכונה "החפץ חיים" על שם ספרו) – מחשובי הרבנים בדור שלפני השואה ליאור חפץ – במאי ישראלי מרסל חפץ – כדורסלן ישראלי ניר חפץ – דובר נתניהו ועורך מעריב צבי חפץ – דיפלומט ישראלי רפאל משה חפץ – גינקולוג ישראלי שמעון חפץ – קצין צה"ל, מזכירים הצבאי של שרי ביטחון ונשיאי המדינה אובייקט
מוסד חופש התוכנה

מוסד חופש התוכנה (Software Freedom Conservancy, לגוף אין קשר למוסד לתוכנה חופשית) היא מוסד ללא כוונת רווח אשר מספק תשתית ארגונית למספר מיזמי תוכנה חופשית, כגון Wine - מימוש חופשי למערכת Microsoft Windows וגיט - מערכת ניהול גרסאות מבוזרת. המוסד מאפשר למיזמים, בין השאר, לקבל תרומות. עבור חלקם הוא גם מחזיק נכסים (כגון שמות מתחם). בנוסף לכך, הוא מספק הגנה משפטית חלקית לפעילים במיזם (במסגרת פעילותם במיזם). מיזם תוכנה יכול להיות חבר אם הוא עוסק בתוכנה חופשית או תיעוד של תוכנה חופשית, וצריך להיות בעל קהילת משתמשים ומפתחים מספיק גדולה. הוא נוסד ב-3 באפריל 2006 על ידי המרכז המשפטי לחופש התוכנה (Software Freedom Law Center). אמרוק - נגן מוזיקה לסביבת KDE ArgoUML - תוכנת מידול ל־UML בונגו - שרת לניהול דואר אלקטרוני ויומנים Boost - ספריית הרחבות לשפת ++C BusyBox - תוכנית אחת שכוללת את כל כלי שורת הפקודה הבסיסיים של יוניקס Darcs - מערכת ניהול גרסאות מבוזרת Evergreen - תוכנה לניהול ספריות Foresight Linux - הפצת לינוקס שמבוססת על מערכת ניהול החבילות Conary Gevent - ספריית תקשורת לפייתון גיט - מערכת ניהול גרסאות מבוזרת אינקסקייפ - תוכנה לעיבוד גרפיקה וקטורית jQuery - ספריית JavaScript K-3D - תוכנה לאנימציה לתל־ממדית Kohana - תשתית כתיבת תוכנה לשפת PHP5 Libbraille ספריית תוכנה לגישה לצגי ברייל מרקוריאל - מערכת ניהול גרסאות מבוזרת OpenChange - מימוש חופשי וחלופי לשרת Exchange PyPy מימוש של מפרש בשפת פייתון Samba - מימוש חלופי של פרוטוקול SMB ושאר שרותי הקבצים וההזדהות של מיקרוסופט Selenuim - תוכנה לבדיקה אוטומטית של תוכנה בדפדפנים Squeak - מימוש ידידותי של שפת SmallTalk מעבדות Sugar - המפתחות את ממשק המשתמש Sugar אשר בשימוש, בין השאר בOLPC SurveyOS - פרויקט לשיתוף פעולה בתחומי סקרי קרקע ומידע גאוגרפי SWIG - תוכנה ליצירת ממשקים לקוד בשפות C ו־C++ עבור שפות תכנות אחרות כגון פרל ופייתון Twisted - תשתית ליצירת שרת בשפת פייתון uClibc - ספריית תשתית בסיסית למערכות משובצות Wine למיזמים אחרים יש ארגונים ללא מטרות רווח משלהם. לדוגמה, KDE e.V. של פרויקט KDE, קרן גנום של פרויקט גנום וקרן התוכנה של פייתון עבור שפת פייתון. המוסד הזה ומוסדות דומים חוסכים למיזם עבודה מנהלתית רבה. בהשוואה לקרן התוכנה אפאצ'י ובמיוחד לפרויקט גנו של המוסד לתוכנה חופשית, מוסד חופש התוכנה לא מכתיב כמעט תנאים למיזמים החברים בו (מלבד תנאים בסיסיים, כמו הדרישה שמדובר בתוכנה חופשית). ארגון תוכנה לטובת הציבור גם הוא קם לפני מוסד חופש התוכנה. הוא מגלה פחות מעורבות במיזמי החברים, ולא מספק שרותי הגנה משפטית. תוכנה לטובת הציבור קרן התוכנה אפאצ'י המוסד לתוכנה חופשית ופרויקט גנו מדיה וקבצים בנושא מוסד חופש התוכנה בוויקישיתוף אתר האינטרנט הרשמי של מוסד חופש התוכנה (באנגלית) מוסד חופש התוכנה, ברשת החברתית פייסבוק מוסד חופש התוכנה, ברשת החברתית אקס (טוויטר) מוסד חופש התוכנה, סרטונים בערוץ היוטיוב דף הבית של המוסד
בריליום

בריליום (Beryllium) הוא יסוד כימי מסדרת המתכות האלקליות-עפרוריות, שסמלו הכימי Be ומספרו האטומי 4. נקרא גם גלוציניום. למתכת הבריליום, בצבע כסף-פלדה, מאפיינים רצויים רבים. כאחת המתכות הקלות ביותר, יש לה נקודת רתיחה גבוהה ביותר, כ-2742.15 מעלות קלווין. מודול האלסטיות שלה גדול בכשליש מזה של פלדה, והופך אותה למתכת גמישה יחסית. היא עמידה בפני חומצה חנקתית, בעלת מוליכות חשמלית מעולה, ואיננה מגנטית. בטמפרטורות רגילות הבריליום אינו מתחמצן באוויר. הבריליום משמש כגורם מסגסג ביצור נחושת בריליום (אחוז הבריליום עד 2.5%), לה שימוש נרחב בייצור קפיצים, מחברים חשמליים, אלקטרודות לריתוך וכלים ומגעים חשמליים מונעי ניצוצות. הוא מיושם כחומר מבני בבניית מטוסים מהירים מאוד, טילים, חלליות ולוויינים. שימושים נוספים כוללים מסגרות לשמשות, רפידות דיסקים לבלימה, קורות תומכות, מרכיבים במעבורות חלל, ומראות טלסקופי חלל. נעשה בו שימוש גם עבור מעגלים מוכללים מיקרו-מיניאטוריים, משום שהוא שקוף יחסית לקרני רנטגן. נעשה שימוש בבריליום בכורים אטומיים, כרפלקטור (מחזיר אור) או מתווך. הוא נלקח לבניית גירוסקופים, חלקי מחשב, וכלים אחרים בהם נחוצים קלות, קשיחות ויציבות ממדית. לתחמוצתו נקודת התכה גבוהה מאוד, והיא משמשת לבניית חלקי קרמיקה ועבודות אטומיות שונות. זוהה לראשונה בצורת תחמוצת על -ידי לואי-ניקולה ווקלן בשנת 1798. צורתו המתכתית בודדה לראשונה על ידי פרדריך ווהלר (Friedrich Wöhler) ובוסי (A. A. Bussy) בשנת 1828. הבריליום מצוי ב-100 סוגי מינרלים שונים (מתוך כ-4,000 מוכרים). אקוומרין וברקת הן צורות יקרות ורבות ערך של בריליום. בריל (Al2Be3Si6O18), ברטרנדיט (Be4Si2O7(OH)2), כריזובריל ופנאקיט הן הצורות המסחריות החשובות ביותר של היסוד. הצורה המתכתית של הבריליום לא הייתה מוכנה לשיווק תעשייתי עד 1927. היום רוב הבריליום מופק בתגובה בין בריליום דו-פלואורי (BeF2) לבין מגנזיום כך: B e F 2 + M g → M g F 2 + B e {\displaystyle BeF_{2}+Mg\rightarrow MgF_{2}+Be} בריליום ומלחיו הם חומרים מסרטנים. מחלת ריאות בשם "בריליוזיס" מתפתחת בחשיפה לבריליום. פגיעה בריאות בעקבות חשיפה לבריליום דווחה לראשונה באירופה בשנת 1933 ובארצות הברית בשנת 1943. תסמיני בריליוזיס מזכירים את תסמיני המחלה סרקואידוזיס. למרות שהופסק השימוש בבריליום במנורות פלואורסצנטיות, חשיפה לבריליום עדיין קיימת בתעשייה (סגסוגות בריליום, מכשירים אלקטרוניים ועוד). חשיפה ממושכת לבריליום באוויר עלולה לגרום לנזק. ישנם אנשים (1-15%) הרגישים לבריליום והם עלולים לפתח דלקות במערכת הנשימה בעקבות חשיפה אליו בריכוזים נמוכים. מצב זה נקרא "מחלת בריליום כרונית" (או CBD) והיא יכולה להופיע שנים לאחר חשיפה ליסוד. מחלה זו גורמת לעייפות, חולשה וקשיי נשימה. בסופו של דבר החולה מאבד משקל (כחלק מאנורקסיה (אנ')) ועלול לפתח מחלות לב. אכילת בריליום לא גורמת לתסמיני המחלה אצל בני אדם מכיוון שמעט מאוד בריליום נספג מהקיבה ומהמעי לדם. כלבים שבריליום שולב בתזונתם פיתחו אולקוס. חשיפה ארוכת טווח לבריליום מגבירה את הסיכויים לחלות בסרטן הריאות. בריליום ב-Webelements (אנגלית) בריליום, בספרייה הווירטואלית של מט"ח science/beryllium בריליום, באתר אנציקלופדיה בריטניקה (באנגלית)
שרשורים

שַׁרְשׁוּרִים (שם מדעי: Cestoda) היא מחלקה של תולעים שטוחות טפיליות השוכנות במערכת העיכול של בעלי חיים ובעיקר של בעלי חוליות, ובהם האדם. מבנה השרשורים כולל בעיקר מערכת רבייה, ללא מערכת עיכול, מערכת עצבים או מערכת חישה. השרשור סופג את מזונו ממערכת העיכול של הפונדקאי. צורת התולעים במחלקה זו דומה לשרשרת, ומכאן שמה העברי. השרשור בנוי מפרקים רבים, כל הפרקים למעט הראשון הם ברי-ניתוק, ולמעשה ניתן לראות בהם מושבה. אורכן עשוי להגיע לכדי מספר מטרים, והן יכולות לשהות מספר שנים בתוך המעיים של בעלי החוליות בתוכם הן גדלות. מבנה התולעים כולל ראש שמטרתו היצמדות - מתוך הראש יוצאים קרסים שנתקעים בדופן המעי ומונעים את הפרשת התולעים החוצה ביחד עם הפרשות המעי. חלק נוסף במבנה התולעת הוא פרוגלוטידים, פרקים דמויי שקים שמכילים בתוכם אלפי ביציות ותאי זרע. יחידות אלו נוצרות באזור הקדמי של התולעת והן הולכות ומבשילות. היחידות הבשלות, המכילות ביציות מופרות, מתנתקות מקרסיהן ומופרשות בצואה ועלולות להיות מועברות לבעלי חוליות אחרים, מהם גדלים שרשורים חדשים. בכמויות גדולות עלולה להיווצר הרעלה עקב שחרור של טוקסינים על ידי התולעים, מה שייצור עלייה ברמת הסוכר ותחושת בלבול. מדיה וקבצים בנושא שרשורים בוויקישיתוף שרשורים, באתר אנציקלופדיה בריטניקה (באנגלית) ד"ר דז'יקובסקי, בעיות נבחרות בפריזטולוגיה הומאנית, הרצאה על טפילים שרשורים, באתר ITIS (באנגלית) שרשורים, באתר NCBI (באנגלית) שרשורים, באתר Animal Diversity Web (באנגלית) שרשורים, באתר האנציקלופדיה של החיים (באנגלית) שרשורים, באתר GBIF (באנגלית)
פונקציה רציונלית

פונקציה רציונלית היא פונקציה שניתנת להבעה כמנת פולינומים. קבוצת הפונקציות הרציונליות היא שדה השברים של חוג הפולינומים. נאמר שפונקציה f ( x ) {\displaystyle f(x)} רציונלית אם היא מהצורה f ( x ) = P ( x ) Q ( x ) {\displaystyle f(x)={\frac {P(x)}{Q(x)}}} כאשר P ( x ) {\displaystyle P(x)} ו- Q ( x ) {\displaystyle Q(x)} הן פולינומים כך של- Q ( x ) {\displaystyle Q(x)} יש לפחות מקדם אחד שונה מ- 0 {\displaystyle 0} . הפונקציה f {\displaystyle f} מוגדרת בכל נקודה בה Q {\displaystyle Q} שונה מאפס. פונקציה רציונלית היא מקרה פרטי של העתקה רציונלית. הפונקציה f ( x ) = 3 x 5 + 6 x − 1 2 x − 9 {\displaystyle f(x)={\frac {3x^{5}+6x-1}{2x-9}}} היא פונקציה רציונלית כי 3 x 5 + 6 x − 1 {\displaystyle 3x^{5}+6x-1} ו־ 2 x − 9 {\displaystyle 2x-9} הם פולינומים לעומת זאת g ( x ) = c o s ( x ) {\displaystyle g(x)=cos(x)} אינה פונקציה רציונלית, משום שלא ניתן לבטא אותה כמנת פולינומים. גם הפונקציה h ( x ) = x + 2 x 4 {\displaystyle h(x)={\sqrt {x}}+2{\sqrt[{4}]{x}}} איננה רציונלית כי המעריכים של x {\displaystyle x} אינם שלמים. כל פונקציה רציונלית היא רציפה בכל תחום הגדרתה, היות שכל פולינום מגדיר פונקציה רציפה, ומנת פונקציות רציפות אף היא רציפה. תהיינה f ( x ) , g ( x ) {\displaystyle f(x),g(x)} גזירות כאשר g ( x ) ≠ 0 {\displaystyle g(x)\neq 0} . את הנגזרת של הפונקציה הרציונלית f ( x ) g ( x ) {\displaystyle {\frac {f(x)}{g(x)}}} מקבלים על די הנוסחה ( f ( x ) g ( x ) ) ′ = f ′ ( x ) g ( x ) − g ′ ( x ) f ( x ) g ( x ) 2 {\textstyle \left({\frac {f(x)}{g(x)}}\right)'={\tfrac {f'(x)g(x)-g'(x)f(x)}{g(x)^{2}}}} . ערך מורחב – אסימפטוטה בניגוד לפונקציה ללא מנה כמו פונקציית פולינום, או פונקציית שורש ללא מנה, בפונקציות עם מנה ייתכנו אסימפטוטות, שהן ישרים אליהן הפונקציה שואפת להגיע, כאשר x → ∞ {\displaystyle x\to \infty } או x → − ∞ {\displaystyle x\to -\infty } . מדיה וקבצים בנושא פונקציה רציונלית בוויקישיתוף פונקציה רציונלית, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
ספרטק מוסקבה

השם ספרטק מוסקבה עשוי להתייחס לאחד מארגוני הספורט שלהלן, אשר ממוקם או היה ממוקם במוסקבה (רוסיה) ומתייחס לאגודת הספורט סְפַּרטָק. האם התכוונתם ל... כדורגל וכדורגל חופים ספרטק מוסקבה (כדורגל) ספרטק מוסקבה (כדורגל חופים) כדורסל ספרטק מוסקבה (כדורסל) ספרטק מוסקבה (כדורסל נשים), ראו ספרטה אנד קיי אחרים ספרטק מוסקבה (הוקי קרח) ספרטק מוסקבה (כדורעף) ספרטק מוסקבה (רוגבי) ספרטק מוסקבה (פוטבול)